ການໂອ້ລົມສົນທະນາກ່ຽວກັບປະຊາທິປະໄຕ ແລະ ສິດທິມະນຸດເພື່ອກະກຽມໃຫ້ IPU 132
ທ່ານຮອງປະທານສະພາແຫ່ງຊາດ ຫວຽດນາມ ອວງຈູລືວ
(ພາບ: TTXVN)
ເພື່ອກະກຽມໃຫ້ການເຄື່ອນໄຫວຂອງຄະນະປະຈຳການກ່ຽວກັບປະຊາທິປະໄຕ, ສິດທິມະນຸດ ຢູ່ກອງປະຊຸມສະມັດສາໃຫຍ່ລັດຖະສະພາລະຫວ່າງຊາດໂລກຄັ້ງທີ 132 (IPU-132) ຈະຈັດຕັ້ງໃນລະຫວ່າງວັນທີ 28/3-1/4, ຢູ່ຮ່າໂນ້ຍ, ອະນຸກຳມະການກະກ່ຽມເນື້ອໃນ, ຈັດຕັ້ງການໂອ້ລົມສົນທະນາປະກອບຄວາມເຫັນ ກ່ຽວກັບປະຊາທິປະໄຕ, ສິດທິມະນຸດ. ກ່າວຄຳເຫັນທີ່ການໂອ້ລົມສົນທະນາ, ທ່ານຮອງປະທານສະພາແຫ່ງຊາດ ຫວຽດນາມ ອວງຈູລືວ ຖືວ່າ: ປະຊາທິປະໄຕ ແລະ ສິດທິມະນຸດແມ່ນບັນດາຄຸນຄ່າທີ່ມີລັກສະນະຂັງເຂບຂອງມະນຸດ ແຕ່ນີ້ກໍ່ແມ່ນບັນຫາທີ່ຂຶ້ນກັບຫຼາຍປັດໄຈດ້ານການເມືອງ, ເງື່ອນໄຂເສດຖະກິດ-ສັງຄົມຂອງແຕ່ລະປະທດ. ເລື່ອງເສີມຂະຫຍາຍປະຊາທິປະໄຕ, ຮັບຮອງ ເຄົາລົບນັບຖື, ປົກປັກຮັກສາ, ຮັບປະກັນບັນດາສິດທິມະນຸດ, ສິດພົນລະເມືອງຕ້ອງໄດ້ມີຂໍ້ກຳນົດໃນລັດຖະທຳມະນູນ ແລະ ກົດໝາຍ ແລະ ຕ້ອງໄດ້ຮັບການຈັດຕັ້ງຜັນຂະຫຍາຍໃນຕົວຈິງ. ສ່ວນບັນດາຜູ້ແທນ ໄດ້ປຶກສາຫາລືເລື່ອງອອກມະຕິໃໝ່ດ້ວຍຫົວເລື່ອງ “ປະຊາທິປະໄຕໃນສັງກາດເຕັກໂນໂລຊີດີຈີຕອນ ແລະ ບັນດາການນາບຂູ່ຕໍ່ສິດສ່ວນຕົວ ແລະ ບັນດາສິດເສລີສ່ວນຕົວອື່ນໆ”; ປຶກສາຫາລືບັນດາບັນຫາທີ່ກ່ຽວຂ້ອງເຖິງສິດຂອງເດັກ, ເຖິງການຮັກສາສຸຂະພາບຂອງແມ່ ແລະ ເດັກ. ບັນດາຜູ້ແທນກໍ່ປະກອບຄວາມເຫັນ, ບົດຮຽນ ເພື່ອແນໃສ່ເຮັດໃຫ້ຫຼັກໝັ້ນ, ທັດສະນະຂອງສະພາແຫ່ງຊາດກໍ່ຄືຂອງລັດ ແລະ ປະຊາຊົນຫວຽດນາມ ສຳລັບບັນດາບັນຫາຈະໄດ້ຮັບການພິຈາລະນາ, ປຶກສາຫາລືທີ່ຢູ່ຄະນະກຳມາທິການກ່ຽວກັບປະຊາທິປະໄຕ ແລະ ສິດທິມະນຸດຂອງລັດຖະສະພາລະຫວ່າງຊາດໂລກ ຢ່າງເລິກເຊິ່ງກ່ວາອີກ, ປະກອບສ່ວນເຂົ້າໃນການຈັດຕັ້ງກອງປະຊຸມໃຫຍ່ລັດຖະສະພາລະຫວ່າງຊາດໂລກຄັ້ງທີ 132 ໄດ້ປະສົບຜົນສຳເລັດ.
(ແຫຼ່ງຄັດຈາກ VOV)